چاغی (آن لائن) بابائے چاغی پینل نا سروک مسکوہی صوبائی وزیر سخی میر امان اللہ نوتیزئی تینا بیان اٹ ایم آر ڈی ایل نا ملازم کش پالیسی تابرخلاف تینا گڑتی تا درشانی ءِ کرسا پارینے کہ ایم آر ڈی ایل کمپنی گدرینگوک آ 7 تُو آن ہراوڑ کوڈ 19 ءِ بہانہ جوڑ کرسا سیندک پروجیکٹ اٹ گٹ ہندی ملازم آتا چھٹی تے بند کرسا اوفتے ذہنی ناجوڑ کرینے داسہ دا چاغی ناالس نا سگ آن پیشن مسنے۔ ایم آر ڈی داسہ پاش وڑ اٹ انٹرنیشنل لیبر آرگنائزیشن نا کانود ءِ لتاڑسا سیندک نا ہندی ملازم آتا وخت وپاس ءِ بدل کرسا اوفتا چھٹی تے پلانے‘ چین وپاکستان نا زرگزرانی پہیہ ءِ چلیفوک آ سیندک پروجیکٹ نا ملازم آتا وخت وپاس ءِ داخس سخت کننگانے کہ و ہموڑے کاریم کروک آتا زند عذاب مسنے۔ داسہ اگہ بھلا عئید آ ایم آر ڈی ملازم آتے چھٹی تتو تو نن ایم آر ڈی ایل نا برخلاف برانز کینہ۔
